**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z MIMORIADNEHO ZASADNUTIA OBECNÉHO ZASTUPITEĽSTVA**

**Dátum konania**: 24.08.2009

**Prítomní:** Podľa prezenčnej listiny

/ priložená k zápisnici/

**Program:** 1. Upresnenie programu a organizácia obecných dní dňa 5. a 6.

septembra2009 a rozdelenie úloh

**K bodu číslo 1:**

Starostka obce skonštatovala, že je prítomná nadpolovičná väčšina poslancov, preto je zasadnutie uznášania schopné. Zo zasadnutia sa ospravedlnil poslanec Kristián Palkovič, z pracovných dôvodov.

Starostka obce určila overovateľov zápisnice: Gabriel Szalai

Anton Brath

**K bodu číslo 2:**

Starostka v prvom rade oznámila, že pozvánky na obecné slávnosti sú už hotové a v najbližších dňoch budú doručené občanom obce.

Súťaž vo varení guláša sa začne v sobotu o 14-tej hodine, okrem súťažiach obec bude variť vo veľkom kotly aj guláš pre všetkých občanov. Pre deti bude prichystaný skákací hrad.

Poslanec Anton Brath prisľúbil, že mäso zabezpečí, treba len dodať ostatné prísady ako koreniny, cibuľu atď.

Z družobnej obce Lovas /Maďarská republika/ ešte neupresnili presný počet hostí, zúčastnia sa aj na súťaži vo varení guláša, a usporiadajú súťaž v spoznávaní vína.

Palivové drevo pre všetkých súťažiacich bude zabezpečené zo Štitár, obec ďalej zabezpečí chlieb, príbory.

Poslanci upozornili, že súťažiace družstvá budú potrebovať pitnú vodu, v parku sa nachádza vodný hydrant, treba objednať dodávku vody z tohto hydrantu u Západoslovenskej vodárenskej spoločnosti.

Poslanec Anton Brath informoval ostatných členov zastupiteľstva, že v rámci obecných dní by pripravil v kultúrnom dome poľovnícku výstavu z vlastných trofejí.

Starostka oznámila, že na sobotu je už zabezpečená hudobná skupina Steps zo Žirian.

Poslanci Anton Brath a Beňadik Brath navrhli, aby na sobotu popoludnie, keď bude prebiehať súťaž vo varení guláša v parku až do večera bola zavolaná cigánska kapela, ktorá by sa starala o dobrú náladu, kým večer nezačne tanečná zábava.

Účtovníčka obce oznámila, že v rozpočte obce je na obecné slávnosti vyčlenená čiastka vo výške

830,00 €.

Ďalej starostka obce informovala prítomných o nedeľňajšom programe, ktorý sa začne svätou omšou,

po nej nasleduje kladenie vencov k pamätníku padlých hrdinov, a pre pozvaných hostí slávnostný obed v kultúrnom dome.

Obecné slávnosti sa skončia kultúrnym program v kostole.

**K bodu číslo 3:**

Starostka obce sa poďakovala prítomným sa účasť na mimoriadnom zasadnutí zastupiteľstva.

Overovatelia zápisnice:

Gabriel Szalai .........................

Anton Brath .........................

Zapisovateľka zápisnice:

Renáta Tóthová .........................

Alžbeta Gálová

starostka obce